section_heading: Imenovanje
paragraph_text: Važeće konvencije za imenovanje Plutonovih mjeseca zahtijevaju da su im nazivi povezani s mitološkim Plutonom. Kako bi se odlučili za imena P4 i P5, Mark Showalter i Institut SETI proveli su ne obvezujuću internet anketu na kojoj je javnost mogla glasovati za neka ponuđena imena ili pak predložiti svoja. William Shatner, glumac koji je utjelovio kapetana Jamesa T. Kirka u Zvjezdanim staza, predložio je imena "Vulkan" i Romul, prividno se pozivajući na Vulkana (Plutnovog nećaka) i Romula, osnivača Rima, ali uglavnom aludirajući na istoimene planete u svijetu Zvjezdanih staza. Prijedlog "Romul" diskvalificiran je zato što već postoji asteroidni mjesec istoga imena, "Vulkan" je pobijedio u anketi, Kereber je došao do drugog mjesta dok je Stiks bio treći.